2. melléklet

6/2013. (III.27.)  önkormányzati rendelethez 

A Gazdasági, Településfejlesztési és Turisztikai Bizottság feladata

1. Megvitatja és véleményezi a gazdasági programot, a költségvetés megállapítását, módosítását és a végrehajtásáról szóló beszámolót, a helyi adók megállapítását, módosítását, a Szervezeti és Működési Szabályzatról szóló rendeletet, a vagyonkezeléssel és gazdálkodással kapcsolatos Képviselő-testületi előterjesztéseket,

2. megvitatja és véleményezi a hitelfelvételt, részvények, üzletrészek értékesítésére vonatkozó javaslatot, intézmények alapítását, az önkormányzat felügyelete alá tartozó költségvetési szervhez önkormányzati biztos kirendelésére vonatkozó előterjesztést, azon előterjesztéseket, amelyek a költségvetést érintik, 

3. véleményezi a térítési díjak megállapítására vonatkozó rendelet-tervezeteket, a költségvetést érintő követelések elengedésére irányuló méltányossági kéréseket, 

4. megvitatja a településrendezési terveket, azok jóváhagyását, módosítását, a település kommunális ellátásának fejlesztésére vonatkozó javaslatokat, a műemlék jellegű épületek hasznosítására vonatkozó javaslatokat, közterület elnevezését, emlékmű, emléktábla, művészeti alkotás felállítását, épületek, épületrészek és területek védetté nyilvánítását, illetve a védetté nyilvánítás megszüntetésére vonatkozó előterjesztést, 

5. részt vesz az önkormányzat terveiben szereplő beruházások, felújítások tervezési, kivitelezési munkáinak előkészítésében, ellenőrzésében, 

6. véleményezi a pályázatokat, közreműködik a javaslat kidolgozásában,

7. megvitatja a feladatkörét érintő intézmény alapítására, a közterületek hasznosítására vonatkozó javaslatokat, 

8. véleményezi, javaslatot ad az önkormányzati vagyon elidegenítése, megterhelése, bérletbe adása során,

9. a feladatkörét érintően véleményt nyilvánít olyan ügyekben – feladatkörében – amelyben a törvény az érdekelt önkormányzat álláspontjának kikérését írja elő.

10. közreműködik az önkormányzat vagyonával, tulajdonával, való gazdálkodás ellenőrzésében,

11. ellenőrzi a költségvetés előkészítését és végrehajtását. A Közös Önkormányzati Hivatal közreműködésével ellenőrzi a Képviselő-testület költségvetési döntéseinek végrehajtását, 

12. ellenőrzi a feladatkörét érintő önkormányzati rendeletek, határozatok végrehajtását.

13. az önkormányzat turisztikai, idegenforgalmi feladatellátásával kapcsolatos költségvetési javaslat megvitatása, véleményezése,

14.  község idegenforgalmáról szóló előterjesztések, beszámolók megvitatása, 

15.  a település Turisztikai Koncepciójának véleményezése, továbbfejlesztésére, módosítására javaslattétel,

16. szakmai kapcsolattartás a Tourinform Irodával, a Turisztikai Tanácsadó Testülettel,

17. szakmailag véleményezi a település turisztikai, településismertető, információs anyagainak, térképeinek kiadását,

18. Véleményezi a feladatköréhez tartozó intézmények tekintetében a képviselő-testület hatáskörébe tartozó kinevezések és megbízások vonatkozásában a beadott pályázatokat.

